CELEX: 62020TA0435
Language: sk
Date: 2021-09-22 00:00:00
Title: Vec T-435/20: Rozsudok Všeobecného súdu z 22. septembra 2021 – JR/Komisia. („Verejná služba – Úradníci – Prijímanie do zamestnania – Interné výberové konanie COM/03/AD/18 (AD 6) – Rozhodnutie o nezapísaní mena žalobkyne do rezervného zoznamu výberového konania – Povinnosť odôvodnenia – Tajnosť rokovania výberovej komisie – Vyváženie prvkov tvoriacich skúšku stanovenú v oznámení o výberovom konaní“)

15.11.2021   
            
            
               SK
            
            
               Úradný vestník Európskej únie
            
            
               C 462/42
            
         
      Rozsudok Všeobecného súdu z 22. septembra 2021 – JR/Komisia.
      (Vec T-435/20) (1)
      
      („Verejná služba - Úradníci - Prijímanie do zamestnania - Interné výberové konanie COM/03/AD/18 (AD 6) - Rozhodnutie o nezapísaní mena žalobkyne do rezervného zoznamu výberového konania - Povinnosť odôvodnenia - Tajnosť rokovania výberovej komisie - Vyváženie prvkov tvoriacich skúšku stanovenú v oznámení o výberovom konaní“)
      (2021/C 462/50)
      Jazyk konania: francúzština
      
         Účastníci konania
      
      
         Žalobca: JR (v zastúpení: L. Levi a A. Champetier, avocates)
      
         Žalovaná: Európska komisia (v zastúpení: D. Milanowska a I. Melo Sampaio, splnomocnení zástupcovia)
      
         Predmet veci
      
      Návrh založený na článku 270 ZFEÚ na zrušenie rozhodnutia výberovej komisie interného výberového konania COM/03/AD/18 (AD 6) – Administrátori z 15. apríla 2020, ktorým bola zamietnutá žiadosť žalobkyne o preskúmanie rozhodnutia tejto výberovej komisie zo 16. decembra 2019 nezapísať jej meno do rezervného zoznamu uvedeného výberového konania a v prípade potreby zrušiť toto posledné uvedené rozhodnutie
      
         Výrok rozsudku
      
      
                  1.
               
               
                  Rozhodnutie výberovej komisie interného výberového konania COM/03/AD/18 (AD 6) – Administrátori z 15. apríla 2020 nezapísať JR na rezervný zoznam na účely prijatia administrátorov do zamestnania v platovej triede AD 6 v oblasti európskej verejnej správy sa zrušuje.
               
            
                  2.
               
               
                  Európska komisia je povinná nahradiť trovy konania.
               
            
         (1)  Ú. v. EÚ C 297, 7.9.2020.